Xonanda Lola Yo‘ldosheva “Darakchi” nashriga bergan intervyuda 2015 yili boshiga tushgan muammolarni yodga oldi. “O‘tgan yilni men o‘zim uchun maktab deb qabul qildim, - dedi u. – U meni qayta tarbiyaladi, irodamni mustahkamlab, ruhan tushkunlikka tushmaslikka o‘rgatdi”. Jurnalistning omma e’tiboridagi insonlarning fe’l-atvori haqidagi savollariga javob berarkan, Lola shunday dedi:“Menimcha, har bir insonning o‘z didi, o‘ylari va aqli bo‘lishi kerak. Bundan tashqari, insonni kiyim emas, uning qalbi bezab turadi degan falsafaga tayanaman”.“Muxlislar ijodimga, kliplarimda ko‘tarilayotgan muammolarga e’tiborliroq bo‘lishlarini so‘ragan bo‘lardim”, - xulosa qildi xonanda.